Poleg svojih obmejnih aktivnosti se je Steinacher leta 1922 vpisal še na Univerzo v Frankfurtu in po samo šestih semestrih leta 1925 doktoriral iz državniških in gospodarskih znanosti. Za kratek čas je prevzel vodenje ponemčevalne šolske ustanove Deutscher Schulverein „Südmark“ , nato pa do leta 1930 deloval v Frankfurtu kot referent za mejna področja v takratnem pruskem notranjem ministrstvu, kot gospodarski svetovalec za nemške narodne skupnosti v inozemstvu, kot kontaktna oseba pri avstrijskem gibanju za Anschluss , poleg tega pa je opravljal tudi poluradno funkcijo v ustanovi, ki je "volksdeutscherjem" v inozemstvu ponujala finančno in propagandistično pomoč. Aprila 1933 je postal vodja Ljudske zveze za nemštvo v inozemstvu ("Volksbund für das Deutschtum in Ausland", oziroma "VDA").